iraklixyz/georgian-wikipedia-cleaned huggingface dataset:
პროკოფი წიგნისმკითხველი

პროკოფი წიგნისმკითხველი — მართლმადიდებელი ეკლესიის წმინდანი, ხსენების დღე არის ძველი სტილით 22 ნოემბერი, ახალი სტილით - 5 დეკემბერი. წმინდა მოწამე პროკოფი იერუსალიმის ტაძრის მედავითნე იყო. იგი მკაცრი მოსაგრე ცხოვრებით ცხოვრობდა, რისთვისაც უფალმა ეშმაკთა განსხმის ნიჭი მიმადლა. ღვთის სიტყვის მოშურნე მქადაგებელი შეიპყრეს, პალესტინის კესარიაში სამსჯავროზე წარადგინეს და კერპებისთვის მსხვერპლის შეწირვა მოსთხოვეს. წმინდანმა მტკიცე უარი განაცხადა, რისთვისაც 303 წელს თავი მოჰკვეთეს.
კიკილია (ცეცილია)

კიკილია (ცეცილია) — მართლმადიდებელი ეკლესიის წმინდანი, ხსენების დღე არის ძველი სტილით 22 ნოემბერი, ახალი სტილით — 5 დეკემბერი.

ბიოგრაფია
წმინდა მოწამე კიკილია მდიდარი და დიდებული წარმართების ასული, სიყმაწვილეშივე შეუდგა ქრისტეს. მდიდრული ტანსაცმლის ქვეშ წმინდანს ჯვალოს სამოსი ეცვა. მშობლებმა გადაწყვიტეს, ქალწული დიდებული წარმართის, ვალერიანესთვის მიეთხოვებინათ. წმინდანმა ვერ გაბედა მშობლების ნებას წინ აღდგომოდა, მან ცრემლებით შესთხოვა უფალს, მისი საქმრო ქრისტიანობაზე მოექცია, თავად მას კი უბიწოების დამარხვაში შესწეოდა.

წმინდანმა ვალერიანე ეპისკოპოს ურბანოსთან მისვლაზე დაიყოლია, რომელიც ქრისტიანთა დევნის გამო მღვიმეს აფარებდა თავს. ბრძენი მოძღვრის ქადაგების გავლენით წმინდა ქალწულის წარმართმა საქმრომ ირწმუნა ჭეშმარიტი ღმერთი და თავისი ძმა, ტიბურტიც მოაქცია მაცხოვრის სარწმუნოებაზე.

როცა მმართველმა ამაქმა ამის შესახებ შეიტყო, ბრძანა, შეეპყროთ და სამსჯავროზე წარედგინათ წმინდა ძმები. მან ველერიანესა და ტიბურტის ქრისტეს უარყოფა და წარმართული ღმერთებისთვის მსხვერპლის შეწირვა მოსთხოვა, რაზეც მათ უარით უპასუხეს. მაშინ მოწამეები სასტიკად გვემეს. წამების დროს ვალერიანე ქრისტიანებს მოუწოდებდა, სატანჯველების არ შეშინებოდათ და მტკიცედ დაეცვათ ქრისტეს სარწმუნოება.

მმართველმა, რომელსაც სურდა, რომ ხალხი წმინდა აღმსარებლის ქადაგების ზემოქმედებისთვის განერიდებინა, ბრძანა, მოწამეები ქალაქგარეთ დაესაჯათ სიკვდილით. მეომართა რაზმს, რომელსაც უკანასკნელ გზაზე მიმავალი უფლის რჩეულების დაცვა დაევალა, მაქსიმე წინამძღვრობდა. იგი გააოცა მარტვილების სიმტკიცემ და ჰკითხა მათ, რატომ არ ეშინოდათ სიკვდილის. წმიდანებმა მიუგეს, რომ ისინი დროებით ცხოვრებას მარადიული ცხოვრებისთვის თმობდნენ. მაქსიმეს აღეძრა სურვილი, უფრო საფუძვლიანად გასცნობოდა ქრისტიანთა სწავლებას. წმიდა ძმების ქადაგების შემდეგ მაქსიმემ მთელი სახლეულით აღიარა ქრისტე.

მეორე დღეს ვალერიანესა და ტიბურტის თავი მოჰკვეთეს, მაქსიმემ საჯაროდ განაცხადა, რომ ისიც ქრისტიანი იყო, ამგვარი კადნიერებისთვის იგი სულის ამოხდომამდე სცემეს (+230).

მმართველს სურდა, სიკვდილით დასჯილთა ქონება მიეთვისებინა, მაგრამ როცა შეიტყო, რომ წმიდა კიკილიას უკვე გლახაკებისთვის დაერიგებინა ყველაფერი და თავისი ქადაგებით ოთხასი კაცი მოექცია ქრისტიანობაზე, მისი სიკვდილით დასჯაც ბრძანა.
მერანი თბილისი (საფეხბურთო კლუბი)

საფეხბურთო კლუბი მერანი თბილისი — საქართველოს ყოფილი საფეხბურთო კლუბი ქალაქ თბილისიდან. ასპარეზობდა მეორე ლიგაში. საშინაო არენა – „სინათლის“ სტადიონი. კლუბის სახელი მომდინარეობს თბილისის სასტუმრო „მერანიდან“.

2002 წელს კლუბს წვრთნიდა სახელოვანი ქართველი ფეხბურთელი ოთარ გაბელია.

გუნდის საშინაო ფორმა არის მთლიანად წითელი, გასვლითი მთლიანად თეთრი.

ისტორია
1991–92 წლების სეზონში გამოდიოდა ეროვნული ჩემპიონატის ჯგუფში, სადაც დაიკავა პირველი ადგილი. ჩაატარა 38 მატჩი: 27 მოგება, 7 ფრე, 4 წაგება. ბურთების სხვაობა 92–39.

1993 წლის ივლისში „მერანი“ თბილისი შეუერთდა „ბაჩო“ თბილისს და ჩამოყალიბდა „მერანი-ბაჩო“ თბილისი. მოგვიანებით,

1996 კლუბის მეორე გუნდი „მერანი-91“ გახდა პირველი გუნდი.

2002 წელს „მერანი-91“ ისევ შეერთდა, ამჯერად თბილისის „ოლიმპს“, რომელიც ეკუთვნოდა ნიკოლოზ დოლიძეს და ჩამოყალიბდა „მერანი-ოლიმპი“ თბილისი.

„მერანმა“ დაიწყო თამაში რეგიონულ ლიგაში, სარეზერვო ფეხბურთელები გადავიდნენ პირველ გუნდში.

2004 წლის ივლისში, ახლად ჩამოყალიბებული „მერანი“ თბილისი შეუერთდა წნორის „მილანს“ და ჩამოყალიბდა „მერანი-მილანი“ თბილისი, რომელსაც 2005 წლის ივლისში დაერქვა „მერანი“ თბილისი.

სეზონები
1991: მერანი თბილისი რეგიონული ლიგა
1991-92: მერანი თბილისი პირველი ლიგა
1992-93: მერანი თბილისიპირველი ლიგა
1993-94: მერანი-ბაჩო თბილისი პირველი ლიგა
1994-95: მერანი-ბაჩო თბილისი პირველი ლიგა
2003-04: მერანი თბილისი რეგიონული ლიგა
2004-05: მერანი-მილანი თბილისი პირველი ლიგა
2005-06: მერანი თბილისი პირველი ლიგა მეორე ადგილი
2006-07: მერანი თბილისი უმაღლესი ლიგა
2007-08: მერანი თბილისი უმაღლესი ლიგა 15 ადგ., დაქვეითდა
2008-09: მერანი თბილისი პირველი ლიგა

მერანი-91
1993-94: მერანი-91 თბილისი პირველი ლიგა
1994-95: მერანი-91 თბილისი პირველი ლიგა
1995-96: მერანი-91 თბილისი პირველი ლიგა
1996-97: მერანი-91 თბილისი უმაღლესი ლიგა
1997-98: მერანი-91 თბილისი უმაღლესი ლიგა
1998-99: მერანი-91 თბილისი უმაღლესი ლიგა
1999-00: მერანი-91 თბილისი უმაღლესი ლიგა
2000-01: მერანი-91 თბილისი უმაღლესი ლიგა
2001-02: 'მერანი-91 თბილისი უმაღლესი ლიგა (მეორე გუნდი პირველ ლიგაში)
2002-03: მერანი-ოლიმპი თბილისი უმაღლესი ლიგა

ტიტულები
პირველი ლიგა
ჩემპიონი: 1996
მეორე ადგილი: 1995, 2006

ევროთასებზე
მწვრთნელები
2002: ოთარ გაბელია
2003: კობა ჟორჟიკაშვილი
2003: ნიკოლოზ დოლიძე
2003: თემურ ლორთქიფანიძე
2003: ჯონი ჯანელიძე
უელსლის კუნძულები

უელსლის კუნძულები — კუნძულების ჯგუფი ქვინზლენდის სანაპიროსთან, ავსტრალიაში, კარპენტარიის ყურეში. მათ სახელი დაარქვა მეთიუ ფლინდერსმა რიჩარდ უილსლის პატივსაცემად. მათი ფართობია — 1002 კმ². მოსახლეობა 2001 წლის აღწერის მიხედვით — 1007 ადამიანი.

გეოგრაფია
ჯგუფის ყველაზე დიდი კუნძულია მორნინგტონი. სულ ჯგუფში ირიცხება 22 კუნძული, ცხრილში მოყვანილია ყველაზე დიდი კუნძულები:

ისტორია
კუნძულები 1644 წელს აღმოაჩინა ნიდერლანდელმა ზღვაოსანმა აბელ ტასმანმა. 1802—1803 წლებში კუნძულებთან მიცურდა მეთიუ ფლინდერსი და მას დაარქვა უელსლის კუნძულები ინდოეთის ყოფილი გენერალ-გუბერნატორის ბარონ რიჩარდ უილსლის პატივსაცემად.

ადმინისტრაციული დაყოფა
ადმინისტრაციულად უელსლის კუნძულები შედის მორნინგტონ-შირის ადგილობრივი თვითმმართველობის რაიონის შემადგენლობაში.
ბადუ

ბადუ — კუნძული სერზდეის კუნძულიდან, (ავსტრალია, ქვინზლენდი) ჩრდილოეთით 60 კმ-ში, ტორესის სრუტეში. ბადუ არის ტორესის სრუტის კუნძულებიდან ერთ-ერთი.

გეოგრაფია
ბადუ წარმოადგენს პატარა კუნძულს, რომელიც მდებარეობს ტორესის სრუტის კუნძულების ჯგუფის დასავლეთ ნაწილში, დაახლოებით შუაში პაპუა-ახალი გვინეასა და ავსტრალიას შორის. უახლესი კუნძული, მოა, მისგან გამოყოფილია სამკილომეტრიანი სრუტით. ბადუს ფართობი შეადგენს 97,8 კმ²-ს. სანაპირო ზოლის სიგრძე — 43,2 კმ. უმაღლესი წერტილი აღწევს 209 მ-ს.

გეოლოგიური თვალსაზრისით ბადუს კუნძული და მისი მეზობელი მოა წარმოადგენენ პლეისტოცენის პერიოდში არსებულ ერთიანი ხმელეთის ნაწილის ნარჩენს კუნძულ ახალი გვინეასა და კონტინენტ ავსტრალიას შორის, ასევე კეიპ-იორკის ნახევარკუნძულის ჩრდილოეთის დაბოლოვებაა, რომლის წარმოშობაც დათარიღებულია დაახლოებით გოლოცენის პერიოდით. თვითონ კუნძული ბადუ გამოეყო ნახევარკუნძულს დაახლოებით 8-6 ათასწლეულში ჩვენს ერამდე.

კუნძულის მნიშვნელოვანი ნაწილი შედგება შიშველი ბაზალტური ჯიშებისაგან. ღია ადგილები მსუბუქად დაფარულია მცენარიული საფარით. გვხვდება ხშირი მანგროს ტყეები.

ისტორია
ძველად ბადუს კუნძულს ჰქონდა ადამიანის თავებზე მონადირეთა კუნძულის რეპუტაცია. 1870-იან წლებამდე ადგილობრივი მოსახლეობის ძირითადი საქმიანობა იყო კუებზე და დიუგონებზე ნადირობა. კუნძულელებს შორის ხშირად წარმოიშობოდა კონფლიქტები.

1870-იან წლებში კუნძულზე დაარსდა მარგალიტის მომპოვებელთა ბაზა, ხოლო 1880-იან წლებში ადგილობრივი მოსახლეობის ძირითადი საქმიანობა გახდა პატარა გემებზე მუშაობა. დაახლოებით ამავე დროს კუნძულზე გამოჩნდნენ პირველი ქრისტიანი მისიონერები.

მოსახლეობა
2006 წელს კუნძულ ბადუზე ცხოვრობდა 818 ადამიანი. ძირითადი რელიგიაა — ქრისტიანობა (ანგლიკანობა). მთავარი დასახლებული პუნქტი მდებარეობს სამხრეთ-დასავლეთ სანაპიროზე. კუნძულზე მოქმედებს აეროდრომი.

ინფრასტრუქტურა
ბადუს ინფრასტრუქტურა მოიცავს:
აეროპორტი
რეგიონალური საბჭოს ოფისი
სკოლა (1-დან 7 წლამდე)
ჯანდაცვის ცენტრი მუდმივი ექიმითურთ
ორი საბაყლო-გასტრონომიული მაღაზია
ადგილობრივების საგანმანათლებლო ცენტრი
პოსტ ოფისი
ცენტრალური სააგენტო
ფეხბურთის მოედანი
მოტელი
მორნინგტონი

მორნინგტონი — უელსლის კუნძულებიდან ყველაზე დიდი კუნძული. იგი მდებარეობს კარპენტარიის ყურეში და არის ავსტრალიის შტატის, ქვინზლენდის ნაწილი.

2001 წელს, კუნძულის მოსახლეობა შეადგენდა 1007 კაცს.

გეოგრაფია
მორნინგტონი დიდი კუნძულია, რომელიც მდებარეობს კარპენტარიის ყურის სამხრეთ-აღმოსავლეთ ნაწილში, დაახლოებით 25 კმ-ში ავსტრალიის კონტინენტური ნაწილიდან. მანძილი ქალაქ ბერკთაუნამდე — დაახლოებით 125 კმ-ია სამხრეთ-აღმოსავლეთით, ხოლო ქალაქ კარამბამდე — დაახლოებით 200 კმ აღმოსავლეთით. კუნძულის ფართობი შეადგენს 648 კმ²-ს (ეს ყველაზე დიდი კუნძულია უელსლის კუნძულების ჯგუფში). უმაღლესი წერტილი აღწევს 150 მეტრს. კუნძულის ზედაპირი ძირითადად დაფარულია დაბალი ბუჩქებით, ასევე ჭაობიანი დაბლობებით.

კლიმატი კუნძულზე მშრალი ტროპიკულია. ნალექების საშუალო წლიური რაოდენობა შეადგენს დაახლოებით 800 მმ-ს, მათ შორის დიდი ნაწილი მოდის ზაფხულში. ხშირად ხდება ტროპიკული ციკლონები.

ისტორია
მორნინგტონის პირველი მაცხოვრებლები იყვნენ ავსტრალიელი აბორიგენები, კერძოდ: მარნბილის, დჰუალ-დჰუალის და გჰინგინის ტომის წარმომადგენლები, რომლებიც მოცურდნენ კუნძულზე ავსტრალიის მატერიკული ნაწილიდან დაახლოებით 10 ათასი წლის წინ. მორნინგტონის ტრადიციული მოსახლეობაა — ავსტრალიელი აბორიგენული ტომი ლარდილი.

კუნძულმა თანამედროვე დასახელება მიიღო 1802 წელს და ეს სახელი მას უწოდა ბრიტანელმა მოგზაურმა მეტიუ ფლინდერსმა ინდოეთის ყოფილი გენერალ-გუბერნატორის, მორნინგტონის პირველი ბარონის რიჩარდ უელსლის პატივსაცემად.

 საუკუნის დასაწყისში კუნძულზე ასევე გადმოასახლეს აბორიგენთა ნაწილი ავსტრალიის მატერიკული ნაწილიდან და ახლომდებარე კუნძულებიდან. 1914 წელს მორნინგტონზე დაარსდა თანამედროვე დასახლება ჰუნუნა. ამავე წელს დასახლებაში გამოჩნდნენ პირველი პრესვიტერიანული მისიონერობი. 1948 წელს მორნინგტონზე მეზობელ კუნძულ ბენტინკიდან გადმოასახლეს კაიადილტის ტომის წარმომადგენლები. 1978 წელს კუნძულზე დაარსდა ადგილობრივი თვითმმართველობის ორგანოები.

მოსახლეობა
2001 წელს კუნძულის მოსახლეობის რაოდენობა შეადგენდა 1007 ადამიანს, მათი დიდი უმრავლესობა ცხოვრობდა დასახლებულ პუნქტში ჰუნუნა. მორნინგტონის მოსახლეობა ძირითადად წარმოდგენილია ავსტრალიელი აბორიგენებით. ყველაზე დიდი კლანია — ლარდილი, რომელთა წარმომადგენლები არიან კუნძულზე მიწის ტრადიციული მესაკუთრენი. კაიადილტის კლანი ძირითადად შედგება კუნძულ ბენტინკის მოსახლეობისაგან, რომლებიც გადმოასახლეს მორნინგტონზე 1948 წელს. კუნძულზე მოქმედებს აეროდრომი.
ავსტრალიის ქალაქები

სტატიაში წარმოდგენილია ავსტრალიის ქალაქების სია.

ფედერალური ტერიტორია
კანბერა (ადმინისტრაციული ცენტრი)

ახალი სამხრეთი უელსი
ძირითადი ქალაქი
სიდნეი (დედაქალაქი)
ოლბერი
არმიდეილი
ბათერსტი
ლურჯი მთები*
ბროკენ-ჰილი
კემპბელტაუნი *
სენოკი
დაბო
გოულბერნი
გრაფტონი

ლითგოუ
ლივერპული *
ნიუკასლი
ორენჯი
პარამათა *
პენრითი *
კუნიბეი
ტამუერთი
უაგა-უაგა
ვულონგონგი

- ქალაქები, რომლებიც მოქცეულია სიდნეის აგლომერაციის არეალში

ჩრდილოეთი ტერიტორია
დარვინი (დედაქალაქი)
ალის-სპრინგსი
პალმერსტონი
ტენანტ-კრიკი

ქვინზლენდი
ბრიზბენი (დედაქალაქი)
ბანდაბერგი
კერნზი
კალაუნდრა
ჩარეტერს-ტაუერსი
გლადსტონი
გოლდ-კოსტი
ჰერვი-ბეი
იფსუიჩი

ლოგანი
მაკაი
მერიბორო
მაუნტ-აიზა
რედკლიფი
როკჰემპტონი
ტუვუმბა
ტაუნსვილი

სამხრეთი ავსტრალია
ადელაიდა (დედაქალაქი)
მაუნტ-გამბირი
მურეი-ბრიჯი
პორტ-ოგასტა
პორტ-პირი
პორტ-ლინკოლნი
ვიქტორ-ჰარბორი
უაიალა

ტასმანია
ჰობარტი (დედაქალაქი)
ბერნი
დევონპორტი
ლონსესტონი
კლარენსი
სტენლი

ვიქტორია
მელბურნი (დედაქალაქი)
არარატი
ბენალა
ბალარატი
ბენდიგო
დანდენონგი *
ფრანკსტონი *
ჯილონგი
ჰამილტონი
ჰორშემი
მელტონი *
მოე

მორუელი
მილდიურა
სალე
შეპარტონი
სუონ-ჰილი
ტრარალგონი
უონგარატა
უორნამბული
უოდონგა

- ქალაქები, რომლებიც მოქცეულია მელბურნის აგლომერაციის არეალში

დასავლეთი ავსტრალია
პერთი (დედაქალაქი) *
ოლბანი
არმადალე *
ბეისუოთა *
ბელმონტი *
ბანბერი
კენინგი *
კოკბარნი *
ფრემენტლი *
ჯერალდტონი
გოსნელსი *

ჯუნდალუფი *
კალგურლი
მონდურაჰი
მელვილი *
ნიდლენდსი *
როკინგჰემი *
სამხრეთი-პერთი *
სტირლინგი *
სუბიაკო *
სვონი *
ვანერუ *

- ქალაქი პერთი და მის მეტროპოლიტები
ბროიკელენი

ბროიკელენი — მუნიციპალიტეტი და ქალაქი ნიდერლანდში, უტრეხტის პროვინციაში. იგი მდებარეობს ქალაქ უტრეხტის ჩრდილო-დასავლეთით, მდინარე ვეხტზე. ბროიკელენი ახლოსაა ტბებითა და ბუნებრივი სილამაზით ცნობილ ტერიტორია ლოოსდრეხტსე პლასენთან.

ბროიკელენის ისტორია მე-17 საუკუნეში იწყება, როდესაც რამდენიმე ამსტერდამელმა ვაჭარმა სასახლეები აიშენეს დღევანდელი ბროიკელენის მახლობლად მდინარის სანაპიროზე.

ბროიკელენში მდებარეობს ნაინროდის ბიზნესის უნივერსიტეტი. ნიუ-იორკის ბოროს — ბრუკლინს სახელი ქალაქ ბროიკელენის მიხედვით ეწოდა.

ბროიკელენის მუნიციპალიტეტი მოიცავს სოფლებს: ბროიკელენი, კოკენხენი და ნიუერ ტერა.

სურათები
გაუდა

გაუდა — ქალაქი და მუნიციპალიტეტი დასავლეთ ნიდერლანდებში, სამხრეთ ჰოლანდიის პროვინციაში. ქალაქის სტატუსი მიენიჭა 1272 წელს. 2016 წლის მონაცემებით გაუდის მოსახლეობა შეადგენდა 71 449 ადამიანს.

გაუდა ცნობილია ყველისა და ჩიბუხების წარმოებით, ასევე მე-15 საუკუნეში აშენებული ქალაქის საბჭოს შენობით.

გაუდას სახელი ეწოდა ვან დერ გაუდების ოჯახის გვარის მიხედვით, რომლებმაც ააშენეს ციხესიმაგრე მდინარე გაუეზე. ოჯახმა საკუთარი გვარი სწორედ ამ მდინარის სახელწოდების მიხედვით დაირქვა. თავდაპირველად ჭაობიანი ტერიტორიები ორი საუკუნის განმავლობაში შენდებოდა.
ნეპტუნი (მითოლოგია)

ნეპტუნუსი — რომაული მითოლოგიის მიხედვით წყლისა და ზღვის ღმერთი, იუპიტერისა და პლუტონის ძმა. იგი ანალოგიურია, თუმცა არა იდენტური ბერძნული მითოლოგიის ღმერთ პოსეიდონისა. ნეპტუნუსი შეუღლებული იყო სალაციასთან, ამ პერიოდში მოიხსენიება, როგორც მარილიანი წყლის ღმერთი. ადრეულ წლებში ნეპტუნუსი გაიგივებული იყო მგზავრების დამცველ ღვთაება — პორტუნუსსთან, რომელსაც მადლობდნენ საზღვაო გამარჯვებას, მაგრამ დაახლოებით ძვ. წ. საუკუნეში გამოეყო მას, მაშინ როდესაც სექსტუს პომპეიუსმა დაირქვა „ნეპტუნუსის ძე“.
ნეპტუნი, ისევე როგორც პოსეიდონი, რომაელთა მიერ გაიგივებული იყო მეცხენეობისა და ცხენებით შეჯიბრების მფარველი ღმერთთანაც.

დღესასწაულები
ნეპტუნუსის დღესასწაული, ნეპტუნულია, ძველ რომში იმართებოდა ყოველი წლის 23 ივნისს, მდინარე ტიბრზე ან ოსტიაში, ზღვის ნაპირას. რომში არსებობდა 2 ტაძარი: პირველი, რომელიც ააგეს ძვ. წ. 25 წელს, მდებარეობდა პლამინიუსის ცირკთან ახლოს, მეორე — ნეპტუნუსის ბაზილიკა, მარსის მოედანზე. შემდგომში რომაელმა გენერალმა, მარკუს ვისპასიანუს აგრიპამ , აღნიშნული ტაძარი მიუძღვნა რომაული რესპუბლიკის უკანასკნელ საზღვაო გამარჯვებას.

გამოსახვა
ნეპტუნი, ისევე როგორც პოსეიდონი, ზევსის მსგავსად, გამოისახებოდა მოწიფულ, ძლიერ მამაკაცად. ხელში მასაც სამკბილა ეჭირა.
ოლბერი (ავსტრალია)

ოლბერი — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 45 627 ადამიანს, ხოლო ქალაქის აგლომერაციაში მცხოვრებთა რაოდენობა 82 97 ადამიანს აღწევს. ოლბერი 588 კილომეტრითაა დაცილებული შტატის ადმინისტრაციულ ცენტრ სიდნეის, ხოლო 300 კილომეტრით დაცილებულია ვიქტორიის შტატის ადმინისტრაციულ ცენტრ მელბურნს. ქალაქი მდებარეობს ორი შტატის ადმინისტრაციულ საზღვრთან ახლოს.
არმიდეილი

არმიდეილი — ქალაქი ავსტრალიის ახალი სამხრეთი უელსის შტატის ტერიტორიაზე, მდებარეობს კონტინენტის აღმოსავლეთ ნაწილში, ზღვის დონიდან 980 მეტრ სიმაღლეზე. 2011 წლის აღწერის მონაცემებით ქალაქის მოსახლეობა შეადგენს 19 818 კაცს და ამ მაჩვენებლით 21-ე ადგილი უკავია ავსტრალიის ქალაქებს შორის. არმიდეილის სიახლოვეს მდებარეობს აეროპორტი. დაარსდა 1849 წელს.

დაძმობილებული ქალაქები
კანუმა, იაპონია
მოსტერტონი, ახალი ზელანდია
ბათერსტი

ბათერსტი — ქალაქი ავსტრალიის ახალი სამხრეთი უელსის შტატში, მდებარეობს ქვეყნის სამხრეთ-აღმოსავლეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 33 110 კაცს. შტატის ადმინისტრაციულ ცენტრ სიდნეიდან დაშორებულია 200 კილომეტრით. მდებარეობს ზღვის დონიდან 650 მ სიმაღლეზე. დაარსდა 1813 წელს.
ბლუ-მაუნტინს-სიტი

ლურჯი მთები — ქალაქი ავსტრალიის სამხრეთ-აღმოსავლეთში, ახალი სამხრეთი უელსის შტატში. 2011 წლის აღწერის მონაცემებით ქალაქის მოსახლეობა შეადგენს 75 942 კაცს, ქალაქი ლურჯი მთები მოქცეულია სიდნეის მეტროპოლიის ფარგლებში. ქალაქის ფართობი შეადგენს 1430 კმ²-ს. იგი მდებარეობს დიდი ცისფერი მთების ეროვნულ პარკში, რომელიც იუნესკოს მიერ მსოფლიო მემკვიდრეობის ძეგლადაა აღიარებული.

საბჭო
ქალაქი იმართება სპეციალური საბჭოს საშუალებით. საბჭოს წევრთა რაოდენობა შეადგენს 12 ადამიანს. იგი წარმოდგენილია 4 პარტიის სახით, რომლებსაც თანაბარი მანდატები აქვთ.

2008 წელს საბჭოში შესული წევრების სია:

დაძმობილებული ქალაქები
სანდა, იაპონია
ფაგსტეფი, აშშ
ჰუთუ ბუილიქო, აღმოსავლეთი ტიმორი
ბროკენ-ჰილი (ავსტრალია)

ბროკენ-ჰილი — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 18 430 კაცს. ბროკენ-ჰილი 1100 კილომეტრითაა დაშორებული შტატის ადმინისტრაციულ ცენტრ სიდნეის. ქალაქი მდებარეობს ზღვის დინიდან 315 მეტრზე. ბროკენ-ჰილი დაარსდა 1883 წელს.

ფოტო გალერეა
კლიმატი
კემპბელტაუნი

კემპბელტაუნი — ქალაქი ავსტრალიაში. კემპბელტაუნი არის ახალი სამხრეთი უელსის შტატის დასახლებული პუნქტი. ქალაქი მდებარეობს სამხრეთ–აღმოსავლეთ ავსტრალიაში. 2011 წლის აღწერის მონაცემებით ქალაქის მოსახლეობა შეადგენს 10 400 ადამიანს, ქალაქი კემპბელტაუნი მოქცეულია სიდნეის აგლომერაციის ფარგლებში. შტატის ადმინისტრაციულ ცენტრ სიდნეიდან დაშორებულია 51 კილომეტრით.
სესნოკი

სესნოკი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 20 013 ადამიანს. სესნოკი 52 კილომეტრითაა დაშორებული ქალაქ ნიუკასლს, ხოლო 154 კილომეტრით შტატის ადმინისტრაციულ ცენტრ სიდნეის. ქალაქი მდებარეობს ზღვის დონიდან 80 მეტრზე. სენოკის ნალექების საშუალო წლიური მაჩვენებელი შეადგენს 747,5 მმ-ს, ქალაქი რამდენიმე კილომეტრითაა დაშორებული წყნარ ოკეანეს.
პორტ-ჯექსონი

პორტ–ჯექსონი რომელიც აგრეთვე მოიცავს სიდნეის ნავსადგურს — ბუნებრივი ნავსადგური სიდნეიში, ავსტრალიაში. პორტ–ჯექსონი ცნობილია თავისი არქიტექტურული ძეგლებით, ისეთით როგორიცაა სიდნეის ოპერის თეატრი და ჰარბორ–ბრიჯის ხიდით. ავსტრალიაში პირველი ევროპული დასახლებების დაარსების დროს ნავსადგური სიდნეის ისტორიაში წამყვანი როლის თამაშს განაგრძობდა.
დაბო

დაბო — ქალაქი ავსტრალიაში, სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 32 327 კაცს და ავსტრალიის ქალაქებს შორის მოსახლეობის მიხედვით 35-ე ადგილი უკავია. დაბო 408 კილომეტრითაა დაშორებული შტატის ადმინისტრაციულ ცენტრ სიდნეის. ქალაქი დაარსდა 1818 წელს. მდებარეობს ზღვის დონიდან 275 მეტრ სიმაღლეზე. ნალექების საშუალო წლიური რაოდენობა შეადგენს 551,7 მმ-ს.
პრინცესა შარლოტის ყურე

პრინცესა შარლოტის ყურე — ყურე ავსტრალიის ჩრდილო–აღმოსავლეთ ნაწილში. წარმოადგენს მარჯნის ზღვის ნაწილს. ყურე მდებარეობს ქალაქ კერნზიდან ჩრდილო–დასავლეთით დაახლოებით 350 კმ-ზე. მის დასავლეთ ნაწილში მდებარეობს ფლინდერსის კუნძულები და მელვილის კონცხი. ყურე წარმოადგენს დიდი ბარიერული რიფის ეროვნული საზღვაო პარკის ნაწილს.

ყურე 1815 წელს აღმოაჩინა ბრიტანელმა ლეიტენანტმა ჩარლზ ჯეფრისმა , რომელმაც ჯორჯ -ის ერთადერთი ქალიშვილის პრინცესა შარლოტის პატივსაცემად ყურეს მისი სახელი უწოდა.
გოულბერნი (ავსტრალია)

გოულბერნი — ქალაქი ავსტრალიაში, ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 21 484 კაცს. შტატის ადმინისტრაციულ ცენტრ სიდნეიდან დაშორებულია 190 კილომეტრით. მდებარეობს ზღვის დონიდან 702 მ სიმაღლეზე. ნალექების ყოველწლიური რაოდენობა შეადგენს 665,7 მმ-ს.
გრაფტონი (ავსტრალია)

გრაფტონი — ქალაქი ავსტრალიაში, ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 16 598 კაცს. შტატის ადმინისტრაციულ ცენტრ სიდნეიდან დაშორებულია 640 კილომეტრით, ქალაქ ბრიზბენიდან 345 კილომეტრით. ნალექების ყოველწლიური რაოდენობა შეადგენს 992,3 მმ-ს.
ლითგოუ

ლითგოუ — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 11 143 კაცს. ლითგოუ 150 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 60 კილომეტრით ქალაქ ბათურსთს. მდებარეობს ზღვის დონიდან 950 მ სიმაღლეზე. ნალექების საშუალო წლიური მაჩვენებელი შეადგენს 860,1 მმ-ს.
ჯერვის-ბეის ტერიტორია

ჯერვის-ბეი — ავსტრალიის კავშირის ტერიტორია და მდებარეობს მის სამხრეთ-აღმოსავლეთ სანაპიროზე. იქვე იმყოფება სამხედრო-საზღვაო ბაზა და დედაქალაქის სავაჭრო პორტი. ჯერვის-ბეის ტერიტორიაზე მდებარეობს სამი პატარა დასახლებული პუნქტი, ეროვნული პარკი და ბოტანიკური ბაღი ბუდერი.

2011 წლის აღწერით ტერიტორიაზე ცხოვრობს 377 კაცი. იგი 73 კმ² ფართობით არის ავსტრალიის ყველაზე პატარა ტერიტორია.

ისტორია
პირველმა, რომელმაც მოინახულა ეს მიდამო, იყო ევროპელი ჯონ ოქსლი 1819 წელს.

ჯერვის-ბეის სახელი დაერქვა ბრიტანელი ადმირალის, ჯონ ჯერვისის პატივსაცემად.

იგი შეისყიდა კავშირის მთავრობამ 1915 წელს ახალი სამხრეთ უელსის შტატისაგან, ისე, რომ ფედერალურ დედაქალაქ კანბერას ექნებოდა ზღვაზე გასასვლელი. 1989 წლამდე იყო ფედერალური ტერიტორიის ნაწილი.
კუპერ-კრიკი

კუპერ-კრიკი, წინა სახელწოდება კუპერზ-კრიკი — შრობადი (კრიკი) მდინარე ავსტრალიის ცენტრალურ ნაწილში. გაედინება ქვინზლენდისა და სამხრეთი ავსტრალიის შტატების ტერიტორიაზე. სათავე აქვს დიდი წყალგამყოფი ქედის დასავლეთ ფერდობზე. კვეთს დიდი არტეზიული აუზის ნახევარუდაბურ და უდაბურ ტერიტორიებს. სიგრძე 1420 კმ, აუზის ფართობი 297 547 კვ.კმ.
უმეტესად საზრდოობს წვიმისა და გრუნტის წყლებით. წყლის საშუალო ხარჯი 70 მ³/წმ. წყალმოვარდნებისა და ძლიერი წვიმების დროს კუპერ-კრიკი აღწევს ეირის ტბამდე.

იმ ადგილებში, სადაც კუპერ-კრიკი გაედინება, კლიმატი ცხელი და მშრალია. ნალექების რეჟიმი არასტაბილურია.
ხოსე მუხიკა

ხოსე ალბერტო „პეპე“ მუხიკა კორდანო (; დ. 20 მაისი 1935, მონტევიდეო, ურუგვაი — გ. 13 მაისი, 2025) — ურუგვაის პოლიტიკური მოღვაწე. ურუგვაის მე-40 პრეზიდენტი 2010-2015 წლებში. ყოფილი პარტიზანი ტუპამაროსების რიგებიდან, იგი აწამეს და 14 წლით ციხეში გამოამწყვდიეს სამხედრო დიქტატურის დროს 1970-1980-იან წლებში. როგორც „ფართო ფრონტის“ (მემარცხენე პარტიების კოალიციის) წევრი, მუხიკა იყო მეცხოველეობის, სოფლის მეურნეობისა და მეთევზეობის მინისტრი 2005-2008 წლებში, შემდეგ კი სენატორი. ფართო ფრონტის კანდიდატად წარდგენისას, მან გაიმარჯვა 2009 წლის საპრეზიდენტო არჩევნებში და პრეზიდენტის თანამდებობა დაიკავა 2010 წლის 1 მარტს.

მუხიკას მოიხსენიებდნენ როგორც „მსოფლიოს უღარიბეს პრეზიდენტს“ მისი ასკეტური ცხოვრების წესის გამო და იმის გამო, რომ იგი თავისი ყოველთვიური 12 000 აშშ დოლარის ოდენობის ხელფასის დაახლოებით 90 პროცენტს ქველმოქმედებაზე გასცემდა, რითაც ეხმარებოდა ღარიბ ადამიანებსა და მცირე მეწარმეებს. როგორც კაპიტალიზმის მკაცრი კრიტიკოსი, რომელიც ფოკუსირებულია მატერიალური ქონების დაგროვებაზე, რაც არ უწყობს ხელს ადამიანების ბედნიერებას, იგი შეაქეს მედიამ და ჟურნალისტებმა მისი ფილოსოფიური იდეოლოგიებისთვის; -მა მას „ფილოსოფოსი პრეზიდენტი“ უწოდა 2015 წელს, რაც სიტყვათა თამაშია პლატონის „ფილოსოფოსი მეფის“ კონცეფციაზე.

ავადმყოფობა და გარდაცვალება
2024 წლის აპრილში მუხიკამ განაცხადა, რომ მას საყლაპავის კიბო დაუდგინდა, რომელიც ფიზიკური გამოკვლევის დროს აღმოაჩინეს, და დასძინა, რომ მისი მდგომარეობის რისკები კიდევ უფრო დამძიმდა არსებული აუტოიმუნური დაავადების გამო. მიუხედავად ავადმყოფობისა, მუხიკა კამპანიას აწარმოებდა „ფართო ფრონტის“ წარმომადგენლის იამანდუ ორსის წარმატებული საპრეზიდენტო კამპანიისთვის 2024 წლის საყოველთაო არჩევნებში, მოგვიანებით მუხიკამ ორსის გამარჯვება „გამოსამშვიდობებელ საჩუქრად“ აღწერა. 2025 წლის იანვარში მუხიკამ გაზეთ „ბუსკედას“ უთხრა, რომ კიბო ღვიძლზე გავრცელდა და რომ იგი კვდებოდა, დასძინა, რომ გადაწყვიტა უარი ეთქვა შემდგომ მკურნალობაზე. 12 მაისს ლუსია ტოპოლანსკიმ განაცხადა, რომ მუხიკა „ტერმინალურ მდგომარეობაშია“ და იგი ჰოსპისის მზრუნველობის ქვეშ მოათავსეს. მუხიკა გარდაიცვალა მომდევნო დღეს, 2025 წლის 13 მაისს, 90 წლის იუბილემდე ერთი კვირით ადრე, თავის სახლში რინკონ-დელ-სეროში, მონტევიდეოს გარეუბანში; მისი გარდაცვალების შესახებ ორსიმ განაცხადა. სახელმწიფოსა და მთავრობის მეთაურებს შორის, რომლებმაც სამძიმარი გამოთქვეს, იყვნენ პრეზიდენტები გაბრიელ ბორიჩი (ჩილე), გუსტავო პეტრო (კოლუმბია), კლაუდია შეინბაუმი (მექსიკა) და ესპანეთის პრემიერ-მინისტრი პედრო სანჩესი. ასევე სამძიმარი გამოთქვეს არგენტინის ყოფილმა პრეზიდენტმა კრისტინა ფერნანდეს კირშნერმა და ბოლივიის ყოფილმა პრეზიდენტმა ევო მორალესმა. ურუგვაის მთავრობამ გამოაცხადა სამდღიანი ეროვნული გლოვა. მისი დაკრძალვა დაგეგმილია 14 მაისს.

საინტერესო ფაქტი
მუხიკას უწოდებენ „მსოფლიოს ყველაზე ღარიბ პრეზიდენტს“ საკუთარი ხელფასის 90%, 12 000 აშშ დოლარის ექვივალენტს ხოსე მუხიკა ყოველთვიურად რიცხავს საქველმოქმედო მიზნებისათვის და იტოვებს მხოლოდ მინიმალურ თანხას ყოველდღიური საჭიროებისათვის. მან უარი თქვა პრეზიდენტის რეზიდენციაზე და ცხოვრობს მეუღლის კუთვნილ პატარა ფერმაში, რომელსაც მხოლოდ ორი პოლიციელი იცავს. მუხიკას ჰყავს 1987 წელს გამოშვებული, 1800 აშშ დოლარად შეფასებული "ფოლქსვაგენ ხოჭო".